Βερνάρδος ΦιτςΆλαν-Χάουαρντ, 3ος βαρόνος Χάουαρντ του Γκλόσοπ

Ο Βερνάρδος Εδουάρδος ΦιτςΆλαν-Χάουαρντ, 3ος βαρόνος Χάουαρντ του Γκλόσοπ, Μέλος της Βρετανικής Αυτοκρατορίας, αγγλ.: Bernard Fitzalan-Howard, 3rd Baron Howard of Glossop, MBE (10 Μαΐου 1885 – 24 Αυγούστου 1972) ήταν Βρετανός ομότιμος.

Ο ΦιτςΆλαν-Χάουαρντ ήταν ο μεγαλύτερος γιος του Φαγκίσκου ΦιτςΆλαν-Χάουαρντ 2ου βαρόνου Χάουαρντ του Γκλόσοπ και της Κλάρας Λουίζας Γκρίνγουντ, και εγγονός του Εδουάρδου ΦιτςΆλαν-Χάουαρντ 1ου βαρόνου Χάουαρντ του Γκλόσοπ, και σπούδασε στη Σχολή Ρητορικής και στο Κολέγιο Τρίνιτυ του Κέιμπριτζ. Έγινε λοχαγός των Προσκόπων Λόβατ κατά τη διάρκεια του Α' Παγκοσμίου Πολέμου, και διορίστηκε Μέλος του Τάγματος της Βρετανικής Αυτοκρατορίας (MBE) το 1920.

 Οικογένεια 
Στις 5 Σεπτεμβρίου 1914 νυμφεύτηκε τη Μόνα Στέιπλετον 11η βαρόνη Μπωμόν. Αυτός και η σύζυγός του ήταν ένα από τα λίγα ζευγάρια, που κατείχαν και οι δύο τίτλους ευγενείας. Απέκτησαν οκτώ παιδιά, όλα εκ των οποίων έλαβαν ονόματα που άρχιζαν από Μ: 
 Μάιλς, 17ος δούκας του Νόρφολκ (1915 – 2002)· είχε απογόνους συμπεριλαμβανομένου του  Εδουάρδου νυν δούκα του Νόρφολκ.
 λόρδος Μιχαήλ (1916 - 2007)· είχε απογόνους.
 λαίδη Μάριγκολντ Μαγδαληνή (1919 – 2006), παντρεύτηκε τον Τζέραλντ Ιάκωβο «Τζέρη» Τζέιμισον, δικηγόρο (γιο του σερ Άρτσιμπαλντ Τζέιμισον) και απέκτησε παιδιά.
 λόρδος Μάρτιν (1922 – 2003), νυμφεύτηκε τη Μπρίτζετ Αν Κέπελ, και απέκτησε παιδιά.
 λαίδη Μίριαμ (1924 – 1996), παντρεύτηκε τον αντισυνταγματάρχη Πέρεγκριν Χάμπαρντ και απέκτησε παιδιά. Εγγονή τους είναι η ηθοποιός Γκαμπριέλα Γουάιλντ. Η λαίδη Μίριαμ ίδρυσε το προπαρασκευαστικό σχολείο Μόρετον Χολ το 1962.
 λαίδη Μιράντα (1927-2018 ), παντρεύτηκε τον αξιότιμο Κρίστοφερ Έμετ (γιο της βαρόνης Έμετ του Άμπερλυ).
 λαίδη Μίραμπελ (1931 – 2008), παντρεύτηκε τον Βερνάρδο Νόελ Ντέιβιντ Τζορτζ Τέρενς Κέλυ (γιο του διπλωμάτη σερ Ντέιβιντ Βίκτορ Κέλι) και απέκτησε παιδιά. 
 λόρδος Μάρκος (γενν. το 1934), νυμφεύτηκε την Τζάκινθ Λίντσεϋ, κόρη του σερ Μάρτιν Λίντσεϋ 1ου βαρονέτου, και έχει δύο κόρες.

 Τίτλοι 
Το 1924 ο ΦιτςΆλαν-Χάουαρντ κληρονόμησε τη βαρονία του πατέρα του. Ήταν διάδοχος κληρονόμος από τις 17 Μαΐου 1962  του εξαδέλφου του, Βερνάρδου 16ου δούκα του Νόρφολκ, αλλά απεβίωσε δύο χρόνια πριν από αυτόν. Όπως συνηθίζεται, όταν ο μεγαλύτερος γιος του, Μάιλς, κληρονόμησε το δουκάτο το 1975, η βασίλισσα Ελισάβετ Β' εξέδωσε βασιλικό ένταλμα προτεραιότητας, που παραχωρούσε στα μικρότερα παιδιά του τον τίτλο, και την προτεραιότητα που θα είχαν, αν ο πατέρας τους είχε επιβιώσει αρκετά για να την κληρονομήσει. 

 Σημειώσεις τέλους 

Κατηγορία:Βρετανοί στρατιωτικοί του Α΄ Παγκοσμίου Πολέμου
Κατηγορία:Μέλη του Τάγματος της Βρετανικής Αυτοκρατορίας
Κατηγορία:Οικογένεια Χάουαρντ (αγγλική αριστοκρατία)